Discussió:Llista de monuments del Matarranya

message: La torre de Fondespatla que tenim a la llista, situada dins del poble i que el SIPCA anomena "la Torreta" i altres noms, a la nostra llista i a la d'es-wiki surt com a torre dels Moros. Ara bé, segons la Catalunya Romànica, la torre dels Moros és una altra, que queda a fora del poble, i que no trobo al SIPCA, pel que suposo que tot i ser medieval no està protegida. Aleshores, crec que hauríem de canviar el nom de nostra torre per "la Torreta" o "la Torreta de Fondespatla" o "Torre de la Presó", seguint el SIPCA.--Pere prlpz (disc.) 00:30, 3 oct 2014 (CEST)
replies: text: --Pere prlpz (disc.) 22:30, 4 oct 2014 (CEST)
thread_title:  Torre dels Moros 

message: La imatge :commons:File:Casa consistorial.jpg, que tenim a la llista, la veig molt diferent de la resta d'imatges de l'ajuntament, tot i que l'edifici té dues façanes i podria ser la posterior. Tinc el dubte de si està mal identificada. Notifico l' que hi ha estat.
Igualment, jo la canviaria a la llista perquè la veig menys representativa que les de la façana principal o els porxos.--Pere prlpz (disc.) 23:40, 7 oct 2014 (CEST)
replies: text: Sí que hi vaig estar, però d'això ja fa anys i no me'n recordo com era l'Ajuntament per darrere. De tota manera suposo que aquesta foto que he trobat navegant correspon a la façana posterior. Dins del dubte de si realment la foto que hi ha ara hi correspon o no (potser era una façana de l'Ajuntament antic i van fer la nova com una ala adjunta, vés a saber), crec també que la més representativa és la façana principal amb els arcs. I davant el dubte ho demanaria més aviat al , que n'és l'autor. --Enric (discussió) 10:37, 8 oct 2014 (CEST)
replies: text: :Ei, ja he trobat l'edifici anomenat "Casa consistorial" de Massalió. És aquest, però no identifica de què es tracta. --Enric (discussió) 10:48, 8 oct 2014 (CEST)
replies: text: ::Les descripcions que he fet servir per fer l'article (el Sipca i el decret) diuen que té només dues façanes. Aleshores, si la primera foto que has trobat és la façana posterior (que lliga amb les descripcions, i fins i tot diria que per sota els arcs es veu la plaça major), aleshores la foto de la llista no podria ser de l'edifici. Només em queda el dubte que la descripció diu que abans s'accedia als pisos superiors per una escala exterior adossada a la muralla, i aquesta escala que es veu a les fotos podria ser-la.

text: ::Mentre ho aclarim, jo no canviaria la categoria ni la descripció de la foto, però a la llista hi posaria una imatge més representativa, com ara la façana principal.--Pere prlpz (disc.) 11:11, 8 oct 2014 (CEST)
thread_title:  Casa de la Vila de Massalió 

message: Pel que es desprèn de les fonts, el fort de Cabrera no és en un lloc anomenat Cabrera sinó que es deu dir així perquè el van construir els exèrcits de Ramón Cabrera. Aleshores, tinc el dubte de si el nom correcte és "fort de Cabrera" o millor "fort d'en Cabrera". Les fonts fiables que he trobat no hi ajuden gaire perquè són en castellà, i en castellà les dues coses es dirien igual.
Notifico l' per demanar consell.--Pere prlpz (disc.) 18:09, 8 oct 2014 (CEST)
replies: text: Des de la nostra òptica del català central sí que crec que seria la millor opció, però per aquelles terres no és habitual fer servir l'article davant els noms de persona, ni tan sols als topònims. Així, tenim a la Terra Alta el mas de Bes, el mas de Figueres, el mas de Xala, el mas de Capdefusta (que ja es veu que corresponen a cognoms o malnoms), i de vegades es troba l'article en la forma "el" (mas del Panisset, mas del Rullo, mas del Colomí), però en el cas del general Cabrera no crec que en digueren "el fort del Cabrera". A Riba-roja hi ha el mas de Cabrera, per exemple, tot i que no sé si té a veure amb el general o amb algú que es digués igual. Per no vessar-la, jo ho deixaria igual. El que és segur és que l'article en no es fa servir en la toponímia tradicional per allà baix. --Enric (discussió) 09:44, 9 oct 2014 (CEST)
thread_title:  Fort de Cabrera